Yashima (θωρηκτό)

Το ***Yashima*** ήταν προ-ντρέντνωτ θωρηκτό κλάσης *[[Θωρηκτό κλάσης Fuji|Fuji]]* το οποίο ναυπηγήθηκε για το Ιαπωνικό Αυτοκρατορικό Ναυτικό τη δεκαετία του 1890. Καθώς η Ιαπωνία δεν διέθετε τη βιομηχανική και τεχνολογική ικανότητα για να ναυπηγήσει τέτοια σκάφη εγχώρια, το *Yashima* σχεδιάστηκε και ναυπηγήθηκε στο Ηνωμένο Βασίλειο. Συμμετείχε στα αρχικά στάδια του Ρωσοϊαπωνικού Πολέμου του 1904–1905, συμπεριλαμβανομένης της Μάχης του Πορτ Άρθουρ. Έλαβε μέρος και σε επακόλουθες επιχειρήσεις μέχρι που προσέκρουσε σε δύο νάρκες ανοιχτά του Πορτ Άρθουρ τον Μάιο του 1904. Δεν βυθίστηκε αμέσως, αλλά ανετράπη αργότερα την ίδια ημέρα ενώ ρυμουλκούνταν. Οι Ιάπωνες κατάφεραν να κρατήσουν την απώλειά του μυστική από τους Ρώσους για περισσότερο από έναν χρόνο.

## Περιγραφή

Τα δύο πλοία της κλάσης *Fuji* ήταν τα πρώτα θωρηκτά του Ιαπωνικού Αυτοκρατορικού Ναυτικού και παραγγέλθηκαν από τη Βρετανία ως αντιστάθμισμα ενάντια στις δύο νεότευκτες κινεζικές θωρακοβάρεις, γερμανικής προελεύσεως. Εκείνη την εποχή η Ιαπωνία δεν διέθετε δυνατότητες ναυπήγησης θωρηκτών και αναγκαστικά αυτά έπρεπε να παραγγελθούν στο εξωτερικό. Σχεδιαστής τους ήταν ο ναυπηγός Φίλιπ Γουάτς (Philip Watts) και ήταν μικρότερων διαστάσεων εκδοχές των βρετανικών θωρηκτών της κλάσης *[[Θωρηκτό κλάσης Royal Sovereign|Royal Sovereign]]*, αν και ελαφρώς ταχύτερα και με ανώτερη θωράκιση. Είχαν ολικό μήκος 125,6&nbsp;m, πλάτος 22,4&nbsp;m και βύθισμα 8&nbsp;m, πλήρως έμφορτα. Το εκτόπισμα τους με κανονικό φορτίο ήταν 12.430&nbsp;t (12.230&nbsp;LT) και το πλήρωμά τους αποτελούνταν από 650 αξιωματικούς, υπαξιωματικούς και ναύτες. Εν αντιθέσει με το αδελφό *[[Fuji (θωρηκτό)|Fuji]]*, το *Yashima* ήταν εξοπλισμένο για να μπορεί να χρησιμοποιηθεί ως ναυαρχίδα. Προωθούνταν από δύο ατμομηχανές οι οποίες τροφοδοτούνταν από δέκα λέβητες. Οι μηχανές είχαν ονομαστική ισχύ 13.50&nbsp; ihp και μπορούσε θεωρητικά να φθάσει τους 18,25&nbsp;kn, παρόλο που κατά τη διάρκεια των δοκιμών του κατάφερε να ξεπεράσει τα προβλεπόμενα και να φθάσει τους 19,5. Η εμβέλεια των δύο σκαφών της κλάσης ήταν  με ταχύτητα πλεύσης 10&nbsp;kn.

Ο κύριος οπλισμός αποτελούνταν από τέσσερα πυροβόλα των 305&nbsp;mm (12&nbsp;ιντσών) σε δύο πύργους, έναν στην πλώρη και έναν στην πρύμνη. Ο δευτερεύων οπλισμός τους αποτελούνταν από δέκα ταχυβόλα πυροβόλα των 6&nbsp;ιντσών ενώ όπλα μικρότερου διαμετρήματος παρείχαν προστασία απέναντι στα εχθρικά τορπιλοβόλα. Στα τελευταία περιλαμβάνονταν δεκατέσσερα Hotchkiss των 3&nbsp;λιβρών, διαμετρήματος 47&nbsp;mm, καθώς και δέκα Hotchkiss των 2,5&nbsp;λιβρών, ίδιου διαμετρήματος. Επίσης διέθεταν πέντε τορπιλοσωλήνες των 450&nbsp;mm.

Η θωρακισμένη ζώνη στην ίσαλο αποτελούνταν από πλάκες θωράκισης τύπου Harvey πάχους 356–457&nbsp;mm. Οι πυργίσκοι των κύριων πυροβόλων προστατεύονταν από θωράκιση πάχους 6&nbsp;ιντσών και το κατάστρωμα από θωράκιση πάχους 64&nbsp;mm. Το 1901 αντικαταστάθηκαν 16 από τα πυροβόλα των 47&nbsp;mm με ισάριθμα ταχυβόλα των 12&nbsp;λιβρών. Παράλληλα αυξήθηκαν τα μέλη του πληρώματος στα 652 και αργότερα στα 741.

## Επιχειρησιακή ιστορία

Το *Yashima* παραγγέλθηκε στο πλαίσιο του Ναυτικού Προγράμματος του 1894 και η ναυπήγησή του από την Armstrong Whitworth ξεκίονησε στις 6&nbsp;Δεκεμβρίου 1894 στις εγκαταστάσεις της εταιρείας στο Έλσγουικ. Καθελκύστηκε στις 28&nbsp;Φεβρουαρίου 1896 και ολοκληρώθηκε στις 9&nbsp;Σεπτεμβρίου 1897, με το συνολικό κόστος να φθάνει τα 10.500.000 γιεν. Οι δοκιμές του πραγματοποιήθηκαν κατά τη διάρκεια του επόμενου μήνα. Απέπλευσε από το Ηνωμένο Βασίλειο στις 15&nbsp;Σεπτεμβρίου και έφθασε στη Γιοκοσούκα στις 30&nbsp;Νοεμβρίου. Αρχικά εντάχθηκε στο κύριο στόλο μάχης του Αυτοκρατορικού Ναυτικού αλλά τέθηκε σε εφεδρεία στις 20&nbsp;Νοεμβρίου. Επαναταξινομήθηκε ως θωρηκτό πρώτης κλάσης στις 21 Μαρτίου 1898 και επανεντάχθηκε στον κύριο στόλο. Δύο χρόνια αργότερα μπήκε ξανά στην εφεδρεία, όπου και παρέμεινε μέχρι την 28η&nbsp;Δεκεμβρίου 1903 οπότε και εντάχθηκε στην 1η&nbsp;Μοίρα του 1ου Στόλου του Συνδυασμένου Στόλου.

Όταν ξέσπασε ο Ρωσοϊαπωνικός Πόλεμος το *Yashima* έλαβε μέρος στη Μάχη του Πορτ Άρθουρ (9&nbsp;Φεβρουαρίου 1904), όταν ο ναύαρχος Τόγκο οδήγησε τα θωρηκτά και τα καταδρομικά του σε επίθεση εναντίον της ρωσικής Μοίρας του Ειρηνικού που αγκυροβολούσαν λίγο έξω από το Πορτ Άρθουρ. Ο Τόγκο ανέμενε ότι η προηγηθείσα αιφνιδιαστική νυχτερινή επίθεση των αντιτορπιλικών του θα είχε μεγαλύτερη επιτυχία, θεωρώντας πως οι Ρώσοι ήταν αποδιοργανωμένοι. Στην πραγματικότητα ήταν έτοιμοι και ανέμεναν την επίθεση διότι την ιαπωνική δύναμη είχε εντοπίσει το καταδρομικό *[[Μπογιάριν (καταδρομικό, 1901)|Μπογιάριν]]* που περιπολούσε στην περιοχή. Ο Τόγκο επέλεξε να επιτεθεί στις ρωσικές παράκτιες οχυρώσεις με τα κύρια πυροβόλα των πλοίων του και να εμπλέξει τον ρωσικό στόλο με τα δευτερεύοντα. Η απόφαση αυτή αποδείχθηκε λανθασμένη καθώς τα πυροβόλα των οκτώ και έξι ιντσών προκάλεσαν ελάχιστες ζημιές στα ρωσικά πλοία, τα οποία συγκέντρωσαν όλη την ισχύ πυρός τους ενάντια στα ιαπωνικά, πετυχαίνοντας κάποια αποτελέσματα. Παρόλο που πολλά πλοία και των δύο πλευρών επλήγησαν, οι ρωσικές απώλειες ανήλθαν σε μόλις 17 άνδρες, ενώ οι Ιάπωνες είχαν 60 νεκρούς και τραυματίες πριν ο Τόγκο αποσύρει τις δυνάμεις του. Το *Yashima* δεν επλήγη κατά τη διάρκεια της μάχης.

Στις 10&nbsp;Μαρτίου, το *Yashima* και το αδελφό*Fuji*, υπό τη διοίκηση του υποναυάρχου Νασίμπα βομβάρδισαν το λιμάνι του Πορτ Άρθουρ από τον Κόλπο των Περιστεριών, στη νοτιοδυτική πλευρά της χερσονήσου Λιαοτόνγκ. Έριξαν 154 βλήματα των δώδεκα ιντσών, αλλά προκάλεσαν ελάχιστες ζημιές. Όταν επιχείρησαν ξανά στις 22&nbsp;Μαρτίου, δέχθηκαν επίθεση από πρόσφατα εγκατεστημένες παράκτιες πυροβολαρχίες που είχε μεταφέρει στο σημείο ο νέος Ρώσος διοικητής, ναύαρχος Στεπάν Μακάροφ, καθώς και από αρκετά ρωσικά πλοία στο Πορτ Άρθουρ. Τα ιαπωνικά πλοία αποσύρθηκαν μετά την προσβολή του *Fuji* από βλήμα των δώδεκα ιντσών.

Το *Yashima* συμμετείχε στην εμπλοκή της 13ης&nbsp;Απριλίου, όταν ο Τόγκο κατάφερε να παρασύρει εκτός λιμανιού τμήμα της ρωσικής Μοίρας του Ειρηνικού, συμπεριλαμβανομένης της ναυαρχίδας του Μακάροφ, του θωρηκτού *[[Πετροπαβλόβσκ (θωρηκτό, 1897)|Πετροπαβλόβσκ ]]*. Όταν ο Μακάροφ εντόπισε τα πέντε θωρηκτά της 1ης Μοίρας, υποχώρησε πίσω προς το Πορτ Άρθουρ, αλλά το *Πετροπαβλόβσκ* προσέκρουσε σε νάρκη που είχαν ποντίσει οι Ιάπωνες το προηγούμενο βράδυ. Το ρωσικό θωρηκτό βυθίστηκε σε λιγότερο από δύο λεπτά διότι εξερράγη μία από τις αποθήκες πυρομαχικών του. Ο Μακάροφ ήταν μεταξύ των 677 νεκρών. Ενθαρρυμένος από αυτήν την επιτυχία, ο Τόγκο συνέχισε τις αποστολές βομβαρδισμού του Πορτ Άρθουρ, γεγονός που οδήγησε τους Ρώσους να ποντίσουν περισσότερα ναρκοπέδια.

Στις 14&nbsp;Μαΐου ο Νασίμπα έπλευσε με τη ναυαρχίδα του, το θωρηκτό *[[Hatsuse (θωρηκτό)|Hatsuse]]*, δύο ακόμη θωρηκτά, τα *[[Shikishima (θωρηκτό)|Shikishima]]* και *Yashima*, καθώς και τα καταδρομικά *[[Kasagi (καταδρομικό)|Kasagi]]* και *[[Tatsuta (καταδρομικό, 1894)|Tatsuta]]* με σκοπό να ενισχύσει τη ιαπωνική δύναμη αποκλεισμού του Πορτ Άρθουρ. Το επόμενο πρωί η μοίρα έπεσε σε ναρκοπέδιο που είχε ποντίσει η ρωσική ναρκοθέτιδα *Αμούρ*. Περίπου στις 11:10 το *Hatsuse* προσέκρουσε σε νάρκη που κατέστρεψε το σύστημα πηδαλιούχησής του και το *Yashima* προσέκρουσε σε δύο ακόμη νάρκες καθώς κινείτο για να βοηθήσει το προαναφερθέν. Η πρώτη έκρηξη άνοιξε ρήγμα στο δεξί οπίσθιο λεβητοστάσιό του και η δεύτερη στο δεξί τμήμα της πλώρης του. Υπήρξε εισροή υδάτων και το πλοίο πήρε κλίση.

Το *Yashima* ρυμουλκήθηκε μακριά από το ναρκοπέδιο, προς βορρά, με κατεύθυνση τη ιαπωνική βάση στα Νησιά Έλιοτ. Συνέχιζε να παίρνει νερά με ανεξέλεγκτο ρυθμό και ο Σακαμότο διέταξε να αγκυροβολήσει γύρω στις 17:00 κοντά στον Βράχο Ένκαουντερ ώστε το πλήρωμά του να μπορέσει να το εγκαταλείψει με ασφάλεια. Το *Kasagi* ανέλαβε να ρυμουλκήσει το *Yashima* όμως αυτό τελικά ανετράπη περίπου τρεις ώρες αργότερα. περίπου στις συντεταγμένες . Οι Ιάπωνες κατάφεραν να αποκρύψουν την απώλειά του για περισσότερο από έναν χρόνο, καθώς κανένας Ρώσος δεν παρατήρησε τη βύθισή του. Στο πλαίσιο της παραπλάνησης των Ρώσων, τα μέλη του πληρώματος του χαμένου πλοίου εντάθχηκαν σε τέσσερις βοηθητικές κανονιοφόρους για το υπόλοιπο του πολέμου και στις επιστολές τους έγραφαν τη διεύθυνση σαν να βρίσκονταν ακόμη επάνω στο θωρηκτό.

## Σημειώσεις


## Παραπομπές


## Βιβλιογραφία
* 
* 
* 
* 
* 
* 
* 
* 
* (contact the editor at lars.ahlberg@halmstad.mail.postnet.se for subscription information)
* 
* 
* 

## Εξωτερικοί σύνδεσμοι
* 

Κατηγορία:Θωρηκτά κλάσης Fuji